Sefo. Seyfulla Saqir (1998-yil 16-martda tugʻilgan), Sefo nomi bilan tanilgan. Turk pop musiqachisi va qo'shiq muallifi. U Turkiyada reggaeton elementlaridan iborat “Bilmem mi?” qoʻshigʻi bilan shuhrat qozongan. Hayoti. Seyfulla Saqir 1998-yil 16-martda Samsun shahrida tugʻilgan. 2018-yil mart oyida u oʻzining birinchi "Yalan" qoʻshigʻini kuylaydi. 2019-yil fevral oyida ikkinchi "Poz" qoʻshigʻini kuylaydi. Muvoffaqiyatli professional musiqa karerasini davom ettirishga qaror qiladi. 2019-yil 18-aprelda u "Up Down", keyin esa 2019-yil iyun oyida "362" qoʻshiqlarini namoyish qiladi. Uning aksariyat qoʻshiqlarida pop elementlari ham mavjud. 2020-yil 21-fevralda u Aerro va Yase ishtirokida "Başa Sar" qoʻshigʻini chiqardi. "Ardyndan", "YOUNGSTAR", "Ihtiyacım Yok", "Liman", "Toz Duman", "Bonita (ft. Reynmen)" va "Bilmem mi?" qoʻshiqlari Turkiyadagi musiqiy chartlarda birinchi oʻrinni egallagan. 2022-yil iyun oyida Turkiyaning Bodrum shahrida boʻlib oʻtgan kontserti chogʻida tuman hokimligi nomidan ish yurituvchi rasmiylar tomonidan bahsli sabablarga koʻra sahnadan olib tashlangan edi. Sababi, tungi soat 1 dan keyin davom etadigan musiqiy tadbirlarni taqiqlovchi Koronavirus pandemiyasi cheklovi edi. Biroq, Sefo va uning muxlislarini gʻazablantirgan narsa, noaniq sabablarga koʻra, majburan olib tashlash soat 12:30 da sodir boʻlgan.